ЗАЦВЕРДЖАНА

Загад Міністэрства культуры

Рэспублікі Беларусь

№

|  |
| --- |
| ІНСТРУКЦЫЯ  аб парадку арганізацыі і правядзення ў 2021 годзе рэспубліканскага конкурсу на лепшы культурны праект патрыятычнай тэматыкі |

1. Дадзеная Інструкцыя вызначае парадак арганізацыі   
і правядзення ў 2021 годзе рэспубліканскага конкурсу на лепшы культурны праект патрыятычнай тэматыкі, прысвечанага Году народнага адзінства (далей – конкурс).

2. Мэтамі конкурсу з’яўляюцца выяўленне, матэрыяльная падтрымка і папулярызацыя культурных праектаў патрыятычнай тэматыкі.

3. Арганізатарам конкурсу з’яўляецца Міністэрства культуры.

4. Конкурс праводзіцца ў перыяд з 15 сакавіка па 31 снежня 2021 г. па наступных агульных намінацыях:

”Лепшы спектакль патрыятычнай тэматыкі“ (з выдзяленнем прыватных намінацый ”Лепшы спектакль тэатра драмы патрыятычнай тэматыкі“, ”Лепшы спектакль тэатра лялек патрыятычнай тэматыкі“, ”Лепшы спектакль музычнага тэатра патрыятычнай тэматыкі“);

”Лепшая канцэртная праграма, прадстаўленне патрыятычнай тэматыкі“ (з выдзяленнем прыватных намінацый ”Лепшая канцэртная праграма, прадстаўленне ў сферы музычнага мастацтва“, “Лепшая канцэртная праграма, прадстаўленне ў сферы эстраднага мастацтва”, “Лепшая канцэртная праграма, прадстаўленне ў сферы харэаграфічнага мастацтва”);

“Лепшы фільм патрыятычнай тэматыкі” (з выдзяленнем прыватных намінацый “Лепшы фільм патрыятычнай тэматыкі ў гульнявой форме”, “Лепшы фільм патрыятычнай тэматыкі ў негульнявой форме”, “Лепшы фільм патрыятычнай тэматыкі ў анімацыйнай форме”);

“Лепшы твор выяўленчага мастацтва патрыятычнай тэматыкі” (з выдзяленнем прыватных намінацый “Лепшы твор жывапісу патрыятычнай тэматыкі”, “Лепшы твор графікі патрыятычнай тэматыкі”, “Лепшы твор скульптуры патрыятычнай тэматыкі”, “Лепшы твор манументальнага, манументальна-дэкаратыўнага мастацтва патрыятычнай тэматыкі”);

“Лепшае культурнае мерапрыемства народнай творчасці патрыятычнай тэматыкі” (з выдзяленнем прыватных намінацый “Лепшая канцэртная праграма, спектакль, прадстаўленне непрафесійнага (аматарскага) калектыву мастацкай творчасці”, “Лепшая выстава народнага дэкаратыўна-прыкладнога мастацтва (народных мастацкіх рамёстваў)”, “Лепшы інтэрактыўны клубны праект для моладзевай аўдыторыі”);

“Лепшы інтэрактыўны музейны праект патрыятычнай тэматыкі”   
(з выдзяленнем прыватных намінацый “Лепшы інтэрактыўны музейны праект культурна-асветніцкай дзейнасці”, “Лепшы інтэрактыўны музейны праект для спецыяльных аўдыторый (інклюзіўны праект)”, “Лепшы інтэрактыўны музейны праект гісторыка-краязнаўчай дзейнасці”);

“Лепшы інтэрактыўны бібліятэчны праект патрыятычнай тэматыкі” (з выдзяленнем прыватных намінацый “Лепшы інтэрактыўны бібліятэчны праект культурна-асветніцкай дзейнасці сельскіх бібліятэк”, “Лепшы інтэрактыўны бібліятэчны праект культурна-асветніцкай дзейнасці раённых і гарадскіх бібліятэк”, “Лепшы інтэрактыўны бібліятэчны праект культурна-асветніцкай дзейнасці абласных бібліятэк”).

5. Да ўдзелу ў конкурсе дапускаюцца грамадзяне Рэспублікі Беларусь, а таксама замежныя грамадзяне і асобы без грамадзянства, якія пастаянна пражываюць на тэрыторыі Рэспублікі Беларусь, калектывы аўтараў (не больш за 5 чалавек), а таксама працоўныя калектывы арганізацый культуры Рэспублікі Беларусь.

6. Культурныя праекты, прадстаўленыя ўдзельнікамі конкурсу, павінны адпавядаць наступным патрабаванням:

6.1. з’яўляцца творамі мастацтва ці культурнымі мерапрыемствамі, прысвечанымі гісторыі і культуры Беларусі, традыцыям, звычаям беларускага народа, важным падзеям сучаснага жыцця Беларусі, знакамітым суайчыннікам;

6.2. быць упершыню публічна абнародаванымі ў перыяд   
з 1 студзеня 2020 г. па 1 кастрычніка 2021 г.;

6.3. мець высокі прафесійны ўзровень;

6.4. вызначацца наватарствам і арыгінальнасцю ў раскрыцці патрыятычнай тэматыкі;

6.5. мець станоўчыя водгукі ў сродках масавай інфармацыі Рэспублікі Беларусь і (або) замежных краін, уключаючы інтэрнет-рэсурсы.

7. Для ўдзелу ў конкурсе ўдзельнікі конкурсу прадстаўляюць у Міністэрства культуры ў перыяд з 1 верасня па 15 кастрычніка 2021 г. у друкаваным і электронным выглядзе наступныя матэрыялы:

7.1. заяўка па форме згодна з дадаткам да сапраўднай Інструкцыі;

7.2. відэазапіс культурнага праекта ў электронным выглядзе, афішы, праграмкі, іншыя рэкламныя і інфармацыйныя матэрыялы культурных праектаў;

7.3. фатаграфіі на электронных (у фармаце JPEG, 300 dpi) носьбітах інфармацыі і (або) відэаматэрыялы (для твораў выяўленчага мастацтва);

7.4. інфармацыю аб рэалізаваным культурным праекце, якая разам   
з іншымі звесткамі, павінна ўключаць яго апісанне, звесткі аб аўтары ці аўтарскім калектыве, звесткі аб абнародванні культурнага праекта, пералік водгукаў у сродках масавай інфармацыі;

7.5. спраўку-аб’ектыўку і копію старонкі 31 пашпарта грамадзяніна Рэспублікі Беларусь аўтара (ўдзельніка калектыву аўтараў); копію першай старонкі статута (палажэння) арганізацыі, калектыў работнікаў якой вылучаецца да ўдзелу у конкурсе, спраўку-аб’ектыўку і копію старонкі 31 пашпарта грамадзяніна Рэспублікі Беларусь кіраўніка арганізацыі культуры. Пры адсутнасці пашпарта прадстаўляецца копія старонак іншага дакумента, які сведчыць асобу, дзе змяшчаюцца звесткі аб прозвішчы, імені, імені па бацьку (калі яно ёсць) аўтара культурнага праекта ці кіраўніка арганізацыі культуры.

8. Конкурс праводзіцца ў два этапы.

9. На першым этапе вылучаюцца прэтэндэнты па намінацыях да ўдзелу ў другім этапе конкурсу.

10. Разгляд конкурсных матэрыялаў на першым этапе ў перыяд да 15 лістапада 2021 г. ажыццяўляюць адборачныя камісіі, сфарміраваныя па агульных намінацыях, не больш за 5 чалавек па кожнай намінацыі. Персанальны склад адборачных камісій зацвярджаецца загадам Міністэрства культуры.

У склад адборачнай камісіі не маюць права ўваходзіць асобы, якія з’яўляюцца аўтарамі (сааўтарамі) пададзеных на конкурс культурных праектаў, кіраўнікамі арганізацый, якія падалі на конкурс культурныя праекты.

Рашэнне адборачнай камісіі прымаецца ў прысутнасці не менш паловы складу адборачнай камісіі адкрытым галасаваннем простай большасцю галасоў прысутных. Пры роўнай колькасці галасоў «за» і «супраць» голас старшыні адборачнай камісіі з’яўляецца вырашальным.

Рашэнне адборачнай камісіі афармляецца пратаколам, які падпісваецца ўсімі членамі адборачнай камісіі, якія прынялі ўдзел   
у галасаванні.

11. Разгляд і ацэнка конкурсных матэрыялаў на другім этапе конкурсу ў перыяд да 10 снежня 2021 г. праводзіцца журы, сфарміраванымі па асноўных намінацыях, у складзе не больш за 7 чалавек па кожнай намінацыі. Персанальны склад журы зацвярджаецца загадам Міністэрства культуры.

У склад журы не маюць права ўваходзіць асобы, якія з’яўляюцца аўтарамі (сааўтарамі) пададзеных на конкурс культурных праектаў, кіраўнікамі арганізацый, якія падалі на конкурс культурныя праекты.

12. Па выніках другога этапу конкурсу журы тайным галасаваннем вызначаюць пераможцаў па прыватных намінацыях.

13. Рашэнне журы прымаецца ў прысутнасці не менш паловы складу журы тайным галасаваннем простай большасцю галасоў прысутных. Пры роўнай колькасці галасоў ”за“ і ”супраць“ голас старшыні журы з’яўляецца вырашальным.

Рашэнне журы афармляецца пратаколам, які падпісваецца ўсімі членамі журы, якія прынялі ўдзел у галасаванні.

14. Пераможцы конкурсу атрымліваюць дыплом пераможцы   
і грашовую прэмію ў памеры 70 базавых велічынь, якая пералічваецца на разліковы рахунак пераможцы. У выпадках, калі пераможцай робіцца калектыў аўтараў, кожны з удзельнікаў калектыву атрымлівае дыплом пераможцы, а грашовая частка прэміі дзеліцца паміж членамі аўтарскага калектыву ў роўных долях.

15. Фінансаванне выдаткаў па правядзенні конкурсу ажыццяўляецца за кошт сродкаў рэспубліканскага бюджэту, прадугледжанных Міністэрству культуры на правядзенне цэнтралізаваных культурных мерапрыемстваў, а таксама за кошт іншых крыніц, не забароненых заканадаўствам.

Дадатак

да Iнструкцыi аб парадку

арганiзацыi i правядзення

Республіканскага конкурсу на лепшы культурны праект патрыятычнай тэматыкі

**ЗАЯЎКА**

**на ўдзел у Рэспублiканскiм конкурсе на лепшы культурны праект патрыятычнай тэматыкі**

Звесткі аб удзльніку конкурсу (прозвішча, імя, імя па бацьку аўтара (аўтараў) культурнага праекта, назва арганізацыі культуры ў адпаведнасці са статутным дакументам)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Назва культурнага праекта \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Дата першага публічнага абнародвання культурнага праекта \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Да ўдзелу ў якой намінацыіі (агульнай і прыватнай) вылучаецца\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Пасада, ініцыялы, прозвішча, кантактныя звесткі (адрас, мабільны тэлефон, электронны адрас) аўтара, кіраўніка калектыва аўтараў, кіраўніка арганізацыі культуры ці ўпаўнаважанай ім асобы, якія ажыццяўляюць падачу дакументаў для ўдзелу ў конкурсе.